अगले 11 महीनों में आएंगी 47% लग्जरी कारें, इलेक्ट्रिक व्हीकल पर भी फोकस
Stay updated with the latest upcoming car launches in India in May नए मॉडल की ईवी ज्यादा रेंज वाली होंगी। अभी इनकी रेंज 250 किलोमीटर से शुरू होती है। कंपनियां इसे कम से कम 350 किलोमीटर तक ले जाएंगी
अप्रैल से शुरू फाइनेंशियल ईयर के लिए कार कंपनियों ने आक्रामक तैयारी की है। अगले 11 महीनों में 81 नए मॉडल लॉन्च किए जाएंगे, जिसमें इलेक्ट्रिक व्हीकल भी शामिल हैं।
ये फाइनेंशियल ईयर-23 (FY-23) में लॉन्च हुए 54 नए मॉडल से 50% ज्यादा है। ऑटो इंटेलिजेंस फर्म जैटो डायनेमिक्स की रिपोर्ट के मुताबिक, नए मॉडल की करीब 66% कारें एक दम नए प्लेटफॉर्म पर बनाई जाएंगी।
सेमीकंडक्टर की दिक्कत दूर होने से कंपनियों में उत्साह
दरअसल, वाहन डीलरों के संगठन फाडा के मुताबिक, 31 मार्च को फाइनेंशियल ईयर वर्ष के दौरान कुल 36.20 लाख कारें बिकी थीं। ये आंकड़ा FY2021-22 के मुकाबले 23% ज्यादा है।
इस साल सेमिकंडक्टर चिप की दिक्कतें भी करीब-करीब दूर हो गई हैं। इसीलिए कार कंपनियां उत्साहित नजर आ रही हैं।
नए मॉडलों की जरूरत तीन वजहों से
नए मॉडल लॉन्च करना मजबूरी
मारुति सुजुकी इंडिया के सीनियर ED शशांक श्रीवास्तव के मुताबिक, EV जैसी नई फ्यूल टेक्नोलॉजी कार कंपनियों को ज्यादा मॉडल पेश करने के लिए प्रेरित कर रहा है।
जैटो डायनेमिक्स इंडिया के प्रेसिडेंट रवि भाटिया ने भी कहा, ‘इस साल के नए मॉडल टेक्नोलॉजी, बदलते नियम-कायदे और इलेक्ट्रिफिकेशन के नतीजा होंगे।’
कारों की रेंज, स्मार्टनेस बढ़ेगी
नए मॉडल की EV ज्यादा रेंज वाली होंगी। अभी इनकी रेंज 250 किलोमीटर से शुरू होती है। कंपनियां इसे कम से कम 350 किलोमीटर तक ले जाएंगी। पेट्रोल कारों की स्मार्टनेस भी बढ़ेगी।
ज्यादातर नई कारें पूरी तरह या एक हद तक कनेक्टेड होंगी। माइलेज बढ़ने के लिए कुछ कंपनियां कारों का वजन कम करने पर भी काम कर रही हैं।